Midttrafiks bestyrelse har netop besluttet, at det per 1. juli ikke længere er muligt at betale med dankort i busserne. Samtidig er de parat til at slæbe tyske leverandør af billetautomater i retten.

Annonce

Om otte dage er dankortbetaling i de århusianske bybusser fortid.

Det har Midttrafiks bestyrelse netop beslutte på et møde, fortæller selskabets vicedirektør Mette Julbo.

»Beslutningen er truffet. Vi lukker alle dankortautomater i alle busser,« siger hun.

De sidste tre uger har selskabet bag - Midttrafik - forsøgsvis fjernet dankortbetalingen fra ruterne 3A, 4A, 15 og 19. I går sluttede forsøget så, og det viser sig, at fejlprocenten er faldet med 60 procent under forsøget.

»Det tal taler sig eget sprog, vi kan ikke længere forsvare at køre med dankortet. Jeg er overbevist om, at vi nu kan køre med billetautomater, der virker, og det er bestyrelsens vigtigst mål nu,« siger hun og fortsætter.

»Den her beslutning er truffet for passagererne, chaufførerne, kontrollørerne og så videre - det bliver kort sagt bedre for alle.«

Men ikke nok med det. Midttrafik er tilsyneladende også parat til at hive den tyske leverandør, firmaet Höft & Wesse, i retten med et erstatningskrav for de dyrt indkøbte automater.